Chronologický prehľad dejín Kórey

Toto je **Chronologický prehľad dejín Kórey** do roku 1945

## Prehistorické obdobie <asi 500 000-2333 pred Kr.>
pred asi 500 000 rokmi   začiatok paleolitickej kultúry v Kórei

asi 6. tisícročie pred Kr.   začiatok neolitickej kultúry (keramika so špicatým dnom, hrebeňová keramika)

## Obdobie Ko (Starý) Čoson a Wiman Čoson <2333 pred Kr.–108 pred Kr.>
2333 pred Kr.   1. rok tradičného kórejského letopočtu, podľa legendy Tangun zakladá kráľovstvo Čoson

asi 8. stor. pred Kr.   začiatok doby bronzovej (dolmeny, nezdobená keramika, poľnohospodárske náradie)

asi pol. 1. tisícročia pred Kr.	vznik ríše Čin (Činguk) z kmeňov Han na juhu Kórejského polostrova

asi 5. stor pred Kr.	začiatok doby železnej

asi 194 pred Kr.	založenie kráľovstva Wiman Čoson

109-108 pred Kr.	nájazdy čínskych vojsk pod velením cisára Wu-tiho na Kórejský polostrov; koniec ríše Wiman Čoson; vytvorenie čínskych administratívnych oblastí (tzv. štyri chanské okruhy s centrom v Lo-langu, kór. Nangnang)

## Obdobie Troch kráľovstiev: Kogurjo, Päkče, Silla <1. stor. pred Kr.–668 nl>
57 pred Kr. 	tradičný dátum založenia Silly

37 pred Kr.	tradičný dátum založenia Kogurja

18 pred Kr.	tradičný dátum založenia Päkče

313 nl	Kogurjo likviduje zvyšky čínskeho okruhu Lo-lang

372 nl	prijatie budhizmu a založenie najvyššej konfuciánskej školy Thähak v štáte Kogurjo

384	príchod budhizmu do Päkče

427	prenesenie hlavného mesta ríše Kogurjo do dnešného Pchongjangu

503	premenovanie štátu Saro na Silla

527 (resp. 535)	prijatie budhizmu v Sille

562	definitívne pripojenie štátu Kaja k Sille

612	nájazd čínskych vojsk dynastii Suej do Kogurja odrazil generál Uldži Mundok

644-668	nájazdy čínskej dynastii Thang do Kogurja

663	dobytie Päkče spojenými vojskami Silly a Thang

668	dobytie Kogurja spojenými vojskami Silly a Thang

## Obdobie Zjednotenej Silly <668-918>
674 	prijatie nového kalendára z thangskej Číny

682	založenie Štátnej koncuciánskej školy

698	vznik kráľovstva Parhä

892	založenie kráľovstva Hu (Neskoré) Päkče

901	založenie kráľovstva Hu (Neskoré) Kogurjo

## Obdobie Korjo <918–1392>
918	Wang-gon (kráľ Thädžo) zakladá kráľovstvo Korjo

926	Parhä podlieha pod nájazdami Kitánov

935	posledný šillanský kráľ sa podriaďuje kráľovstvu Korjo

936	porážka Neskorého Päkče, zjednotenie Kórey

958	prijatie čínskeho systému štátnych skúšok pre civilných úradníkov

993-1019	nájazdy Kitánov a ich odrazenie generálom Kang Kam-čhanom

1104, 1107	nájazdy Džurdženov

1135-1136	prevrat mnícha Mjočhonga

1145	Kim Pu-šik dokončuje dielo Samguk sagi

1170	vojenský prevrat pod vedením generála Čong Čung-bua

1193-1198	povstania roľníkov a otrokov

1196	prevrat Čhwe Čhung-hona, začiatok vlády rodu Čhwe

1231	prvý nájazd Mongolov na Kóreu

1232	útek kórejského kráľovského dvora na ostrov Kanghwado, druhý mongolský najazd

1234	vynájdenie tlače pomocou pohyblivých kovových typov

1235	tretí mongolský nájazd

1251	vytvorenie zbierky budhistických textov Tripitaka Koreana – Pchalman tädžanggjong (po zničení prvej rezby z r. 1087 pri nájazdoch Mongolov)

1258	koniec vlády rodu Čhwe

1259	mierová dohoda s Mongolmi, prijatie mongolskej nadvlády

1270	návrat dvora Korjo do Kägjongu (Käsongu), prijatie vazalského vzťahu voči Mongolom

1270-1273	povstanie „troch elitných patrolí”, Sambjolčho

1274, 1281	mongolsko-kórejská výprava do Japonska

1285	vydanie Samguk jusa mnícha Irjona

1359-1361	vpády čínskych povstalcov, tzv. Červených turbanov, do Kórey

polovica 14. stor.	koniec mongolského panovania v Kórei

1388	prevarat generála Yi Song-gjeho

## Obdobie dynastie Yi (Čoson) <1392–1910>
1392 	Yi Song-gje (Thädžo) zakladá dynastiu Yi

1394 	Hanjang (dnešný Soul) sa stáva hlavným mestom Kórey

1443	vytvorenie kórejského hláskového písma (hangul)

1446	vyhlásenie kórejského hláskového písma kráľovským dekrétom

1451	vydanie úradnej histórie štátu Korjo – Korjosa

1571	vyhlásenie Veľkého zákonníka správy štátu Kjongguk tädžon

1559-1562	povstanie chudoby pod vedením Im Kkok-čonga

1592-1598	vpády Japonska do Kórey, tzv. imdžinská vojna

asi 1610	Kórea sa oboznamuje s kresťanstvom

1627, 1636	nájazdy Mandžuov na Kóreu

polovica 17. stor.	začiatok hnutia širhak

1653	Holanďan H. Hamel, autor prvej európskej knihy o Kórei, stroskotal s 38 námorníkmi pri ostrove Čedžudo

koniec 18. stor.	prenikanie kresťanstva do Pekingu

1785, 1791, 1801	protikresťanské pogromy

1811-1812	veľké povstanie roľníkov v severozápadnej Kórei pod vedením Hong Kjong-näho

1816, 1832	britské lode žiadajú nadviazanie obchodných stykov

1832	prví francúzski misionári prenikajú tajne do kraju

1839	protikresťanské pogromy, poprava troch kresťanských misionárov

40.-60. roky 19. stor.	prenikanie cudzích plavidiel ku brehom Kórey, pokusy o prelomenie izolácie kraju

1864	princ-regent Täwongun preberá vládu v mene nedospelého syna Kodžonga; posilnenie izolácie kraju

1865	poprava zakladateľa Východnej náuky tonghak, Čwe Če-u

1866	prenasledovanie kresťanov; poprava 9 francúzskych misionárov; americká obchodná loď General Sherman po preniknutí k Pchongjangu zničená na rieke Tädonggang; francúzska vojenská expedícia odrazená na ostrove Kanghwa-do

1871	vojenská intervencia USA odrazená na ostrove Kanghwado

1873	koniec vlády Täwonguna, prevzatie moci kráľom Kodžongom, resp. rodinou kráľovnej Min

1875	incident japonskej lodi Undžó

1876	na ostrove Kanghwado sprostredníctvom Číny podpísaná medzi Kóreou a Japonskomprvá nerovnoprávna zmluva; koniec politiky izolácie

1880	otvorenie prístavu Wonsan pre japonských obchodníkov

1882	podpis kórejsko-americkej zmluvy; vzbura vojska a chudoby; Täwongun odvlečený do Číny; podpísanie ďalšej dohody s Japonskom v Čemulpho; čínsko-kórejská obchodná zmluva upevňuje pozíciu Číny

1883	podpis zmlúv s Veľkou Britániou a Nemeckom

1884	podpis zmlúv s Talianskom a Ruskom; december: neúspešný pokus skupiny liberálnych reformátorov na čele s Kim Ok-kjunom o prevrat; čínska vojenská intervencia a útek reformátorov do Japonska; príchod prvého protestantského misionára

1885	Tiencinská konferencia upravuje dočasné vzťahy Japonska a Číny v Kórei; návrat Täwonguna z Číny

1886	vznik prvej dievčenskej školy Ehwa; podpis zmluvy s Francúzskom

1894	vznik rozsiahleho roľníckeho povstania tonghak; vypuknutie čínsko-japonskej vojny; začiatok reform kabo

1895	koniec čínsko-japonskej vojny; podpis mierovej zmluvy v Šimonoseki 17. marca 1895; potlačenie povstania tonghak japonským a kórejským vládnym vojskom; zavraždenie kráľovnej Min Japoncami

1896	prijatie gregoriánskeho kalendára; kráľ Kodžong sa schováva na ruskom veľvyslanectve; vznik Klubu nezávislosti, prvé legálne politické organizácie moderného typu; stavba Brány nezávislosti

1897	návrat kráľa Kodžonga z ruského veľvyslanectva; Kórea sa vyhlasuje za cisárstvo (Tähan čeguk)

1898	zákaz Klubu nezávislosti

1899	sprístupnená časť železničnej trati Soul-Inčhon

1900	zavedenie pouličného osvetlenia v Soule

1901	podpis zmluvy s Belgickom

1902	podpis zmluvy s Rakúsko-Uhorskom a Dánskom; Veľká Británia zmluvou s Japonskom uznáva „špeciálne záujmy” Japonska v Kórei

1904-1905	rusko-japonská vojna; portsmouthská mierová zmluva (5.9.1905) priznáva zvláštne práva Japoncov v Kórei

1905	americko-japonské pojednanie (Taft-Kacura) priznáva „špeciálne záujmy” Japonska v Kórei; 17. novembra: podpis japonsko-kórejskej „protektorátnej zmluvy”

1906	Itó Hirobumi ako prvý japonský generálny rezident prichádza do Kórey

1906-1910	rast protijaponských ozbrojených akcií armád spravodlivosti (uibjong)

1907	neúspešný pokus Kórey protestovať na 2. medzinárodnej mierovej konferencii v Haagu proti nezákonnému postupu Japonska; abdikácia Kodžonga a nástup Sundžonga; rozpustenie kórejskej armády

1910	22. august: anexia Kórey Japonskom

## Obdobie japonskej kolonálnej nadvlády <1910–1945>
1910 	1. október: riadením administratívy poverený generálny gubernátor (Čhongdok) podriadený priamo japonskému cisárovi, ako prvý nastúpil japonský generál Terauči Masatake; začiatok registrovania pôdy

1918	ukončenie registrovania pôdy

1919	začiatok masového hnutia za nezávislosť – „Hnutie 1. marca:; vznik kórejskej dočasnej vlády v Šanghaji

1925	založenie Komunistickej strany Kórey

1926	pohreb posledného vládcu dynastii Yi (Sundžonga)

1927	Šinganhwe – pokus o vytvorenie jednotného protijaponského národného frontu

1929	študentské nepokoje v Kwangdžu

1942	mobilizácia Kórejčanov do japonskej cisárskej armady

1943	1. decembra - Káhirská deklarácia priznala Kórei právo na slobodu a nezávislosť

1945    február - Jaltská konferencia - tri mocnosti USA, Veľká Británia a Sovietsky zväz delia Kórejský polostrov na dve časti podľa 38. rovnobežky

1945   15. augusta - po kapitulácii Japonska sa Kórea stáva nezávislou, ale vzápätí je podelená na dve sféry vplyvu pod kontrolou vojsk na severe - Sovietskeho zväzu a na juhu - armády USA

Kategória:Dejiny Kórey
Kórea, dejiny